იოჰან ბერნჰარდ ბაზედოვი
იოჰან ბერნჰარდ ბაზედოვი (დ. 11 სექტემბერი, 1724, ჰამბურგი ― გ. 25 ივლისი, 1790, მაგდებურგი) — გერმანელი პედაგოგი. გამოხატავდა ახალგაზრდა გერმანული ბურჟუაზიის ინტერესებს. აკრიტიკებდა იმდროინდელ სკოლას სქოლასტიკისა და ცხოვრებისგან მოწყვეტისთვის, მოითხოვდა საბუნებისმეტყველო დისციპლინების და ახალი ენების შესწავლას. ცდილობდა თავიდან აერიდებინა ეკლესიის ჩარევა სასწავლო საქმეებში და მხარს უჭერდა რელიგიურ ტოლერანტობას.